CELEX: 52016PC0147
Language: hu
Date: 2016-03-16
Title: Javaslat A TANÁCS HATÁROZATA az egyrészről az Európai Unió és tagállamai, másrészről a Koreai Köztársaság közötti keretmegállapodás által létrehozott vegyes bizottságban a vegyes bizottság eljárási szabályzatának elfogadása, valamint a szakértői csoportok létrehozása és hatáskörük elfogadása tekintetében elfogadandó uniós álláspontról

EURÓPAI BIZOTTSÁG
            Brüsszel, 2016.3.16.
            COM(2016) 147 final
            2016/0080(NLE)
            Javaslat
            A TANÁCS HATÁROZATA
            az egyrészről az Európai Unió és tagállamai, másrészről a Koreai Köztársaság közötti keretmegállapodás által létrehozott vegyes bizottságban a vegyes bizottság eljárási szabályzatának elfogadása, valamint a szakértői csoportok létrehozása és hatáskörük elfogadása tekintetében elfogadandó uniós álláspontról
            
               
         
         
            
               INDOKOLÁS
            
            
               Az egyrészről az Európai Unió és tagállamai, másrészről a Koreai Köztársaság közötti keretmegállapodás (a továbbiakban: a megállapodás) aláírására 2010. május 10-én került sor, és a megállapodás 2014. június 1-jén lépett hatályba.
            
            
               Ez az EU és a Koreai Köztársaság között létrejött átfogó megállapodás volt az első ilyen jellegű megállapodás az Unió és egy ázsiai ország között. A megállapodás jogi keretet nyújt a rendszeres politikai párbeszédtől az ágazati együttműködésig terjedő számos kérdéshez. Kiemeli az Uniónak a Koreai Köztársasággal való együttműködés, valamint a kétoldalú kapcsolatok fokozása iránti elkötelezettségét.
            
            
               A megállapodás az együttműködés megerősítésére törekszik számos szakpolitikai területen, így többek között az emberi jogok, a tömegpusztító fegyverek elterjedésének megakadályozása, a terrorizmus elleni küzdelem, a korrupció és a szervezett bűnözés elleni küzdelem, a kereskedelem, a migráció, a környezetvédelem, az energiaügy, az éghajlatváltozás, a közlekedés, a tudomány és technológia, a foglalkoztatás és szociális kérdések, az oktatás, a mezőgazdaság, a fejlesztési segélyek, a kultúra stb. terén.
            
            
               A felek a megállapodás 44. cikke értelmében vegyes bizottságot hoztak létre egyrészről az Európai Unió Tanácsa tagjainak képviselőiből és az Európai Bizottság képviselőiből, másrészről a Koreai Köztársaság képviselőiből. A vegyes bizottságban megbeszéléseket folytatnak majd annak érdekében, hogy elősegítsék e megállapodás általános céljainak végrehajtását, valamint hogy fenntartsák a kapcsolatok átfogó egységességét, és biztosítsák a felek közötti minden egyéb megállapodás megfelelő működését.
            
            
               Annak érdekében, hogy a vegyes bizottság segítséget kapjon feladatainak végrehajtása során, valamint hogy könnyebbé váljon a szakértői szintű eszmecsere a megállapodás alkalmazási körébe tartozó egyes kulcsfontosságú területeken, az alábbi két szakértői munkacsoport létrehozását javasoljuk: 1. az energiaüggyel, a környezetvédelemmel és az éghajlatváltozással foglalkozó szakértői munkacsoport; 2. a terrorizmus elleni küzdelemmel foglalkozó szakértői munkacsoport. A felek megegyezésével a későbbi szakaszban további szakértői munkacsoportok hozhatók létre.
            
            
               Mindkét fél a megállapodás hatékony végrehajtása mellett kötelezte el magát. Ennek megfelelően e javaslatnak az a célja, hogy meghatározza az Európai Unió által a megállapodás 44. cikke alapján létrehozott vegyes bizottságban i. a vegyes bizottság eljárási szabályzatáról, valamint ii. a szakértői csoportok létrehozásáról és hatáskörük elfogadásáról elfogadandó álláspontot. Az Európai Unió álláspontjának alapját a vegyes bizottság e javaslat mellékletében található határozattervezetei képezik.
            
            
               2016/0080 (NLE)
            
            
               Javaslat
            
            
               A TANÁCS HATÁROZATA
            
            
               az egyrészről az Európai Unió és tagállamai, másrészről a Koreai Köztársaság közötti keretmegállapodás által létrehozott vegyes bizottságban a vegyes bizottság eljárási szabályzatának elfogadása, valamint a szakértői csoportok létrehozása és hatáskörük elfogadása tekintetében elfogadandó uniós álláspontról
            
            
               AZ EURÓPAI UNIÓ TANÁCSA,
            
            
               tekintettel az Európai Unió működéséről szóló szerződésre és különösen annak 207. és 212. cikkére, valamint 218. cikkének (9) bekezdésére,
            
            
               tekintettel a Bizottság javaslatára,
            
            
               mivel:
            
            
               (1)2014. június 1-jén hatályba lépett az egyrészről az Európai Unió és tagállamai, másrészről a Koreai Köztársaság közötti keretmegállapodás (a továbbiakban: a megállapodás).
            
            
               (2)A megállapodás hatékony végrehajtásának elősegítése érdekében, a vonatkozó intézményi keret létrehozását – a vegyes bizottság eljárási szabályzatának ugyanezen bizottság általi elfogadása révén – a lehető leghamarabb be kell fejezni.
            
            
               (3)A megállapodás 44. cikke alapján a vegyes bizottság létrehozásának célja többek között a megállapodás megfelelő működésének és alkalmazásának biztosítása.
            
            
               (4)A megállapodás hatékony végrehajtásának elősegítése érdekében, el kell fogadni a vegyes bizottság eljárási szabályzatát.
            
         
         
            
               (5)Az Uniónak a vegyes bizottságon belül ugyanezen bizottság eljárási szabályzatának elfogadása tekintetében képviselendő álláspontja a vegyes bizottság mellékelt határozattervezetein alapul,
            
            
               ELFOGADTA EZT A HATÁROZATOT:
            
            
               1. cikk
            
            
               (1)Az egyrészről az Európai Unió és tagállamai, másrészről a Koreai Köztársaság közötti keretmegállapodás 44. cikke szerint létrehozott vegyes bizottságban elfogadandó uniós álláspont a következők tekintetében:
            
            
               a vegyes bizottság eljárási szabályzatának elfogadása, és
            
            
               a szakértői munkacsoportok létrehozása és hatáskörük elfogadása,
            
            
               a vegyes bizottság e javaslat mellékletében található határozattervezetein alapul.
            
            
               (2)A határozattervezetek kisebb módosításairól a vegyes bizottságban részt vevő uniós képviselők újabb tanácsi határozat nélkül is megállapodhatnak.
            
            
               2. cikk
            
            
               Ez a határozat az elfogadásának napján lép hatályba.
            
            
               Kelt Brüsszelben, 
            
            
               
                     a Tanács részéről
               
               
                     az elnök
               
            
         
         
      
    ---documentbreak--- 
      
         
               EURÓPAI BIZOTTSÁG
            Brüsszel, 2016.3.16.
            COM(2016) 147 final
            MELLÉKLETEK
            a következőhöz:
            JavaslatA TANÁCS HATÁROZATA
            az egyrészről az Európai Unió és tagállamai, másrészről a Koreai Köztársaság közötti keretmegállapodás által létrehozott vegyes bizottságban a vegyes bizottság eljárási szabályzatának elfogadása, valamint a szakértői csoportok létrehozása és hatáskörük elfogadása tekintetében elfogadandó uniós álláspontról
            
               
         
         
            
               1. MELLÉKLET
            
            
               AZ EU–KOREAI KÖZTÁRSASÁG VEGYES BIZOTTSÁG 1/[2016] HATÁROZATA 
                  (...) 
                  a vegyes bizottság saját eljárási szabályzatának elfogadásáról
            
            
            
            
               AZ EU–KORAI KÖZTÁRSASÁG VEGYES BIZOTTSÁG, 
            
            
               tekintettel az egyrészről az Európai Unió és tagállamai, másrészről a Koreai Köztársaság közötti keretmegállapodásra (a továbbiakban: a megállapodás), és különösen annak 44. cikkére,
            
            
               mivel:
            
            
               (1)A megállapodás 2014. június 1-jén lépett hatályba.
            
            
               (2)A megállapodás hatékony végrehajtásának elősegítése érdekében el kell fogadni a vegyes bizottság eljárási szabályzatát,
            
            
            
               A KÖVETKEZŐKÉPPEN HATÁROZOTT: 
            
            
               Egyetlen cikk
            
            
               A vegyes bizottságnak az A. mellékletben szereplő eljárási szabályzata elfogadásra kerül.
            
            
            
               Kelt …, -án/-én. 
            
            
            
                  
                     
                     
                     
                     
                     az EU–Koreai Köztársaság 
            
            
               vegyes bizottság részéről
            
            
               az elnök
            
         
         
            
               
            
               A. MELLÉKLET 
            
            
               A vegyes bizottság eljárási szabályzata
            
            
               1. cikk
            
            
               Összetétel és elnökség
            
            
               (1)Az egyrészről az Európai Unió és tagállamai, másrészről a Koreai Köztársaság közötti keretmegállapodás (a továbbiakban: a megállapodás) 44. cikkének megfelelően létrehozott vegyes bizottság a megállapodás 44. cikke szerint végzi feladatait.
            
            
               (2)A vegyes bizottság a felek megfelelő szintű képviselőiből áll. 
            
            
               (3)A vegyes bizottság elnökségét a felek felváltva, egy naptári év időtartamra látják el. A megállapodás 44. cikkében meghatározott vegyes bizottság elnöki tisztségét az Unió külügyi és biztonságpolitikai főképviselője vagy a Koreai Köztársaság külügyminisztere tölti be. Az elnök meghatalmazását átruházhatja. 
            
            
               (4)Az első elnökségi időszak a vegyes bizottság első ülésének időpontjában kezdődik és ugyanazon év december 31. napjával ér véget.
            
            
               2. cikk
            
            
               Ülések
            
            
               (1)A vegyes bizottság általában évente egy alkalommal ülésezik. Az üléseket, melyek helyszíne felváltva Brüsszel és Szöul, az elnök hívja össze a felek által közösen kitűzött időpontra. A vegyes bizottság bármely fél kérésére és a felek beleegyezésével rendkívüli üléseket tarthat.
            
            
               (2)A vegyes bizottság, amennyiben a felek másként nem állapodnak meg, vezető tisztségviselői szinten ülésezik.
            
            
               3. cikk
            
            
               Nyilvánosság
            
            
               Eltérő döntés hiányában a vegyes bizottság ülései nem nyilvánosak. 
            
            
               4. cikk
            
            
               Résztvevők
            
            
               (1)Az elnök a titkárság útján minden ülés előtt tájékoztatást kap a felek küldöttségének tervezett összetételéről. 
            
            
               (2)Adott esetben és a felek közötti kölcsönös megállapodás útján a vegyes bizottság üléseire szakértőket vagy más szervek képviselőit is meg lehet hívni, hogy bizonyos témákkal kapcsolatban tájékoztatást nyújtsanak.
            
         
         
            
               5. cikk
            
            
               Titkárság
            
            
               Az Európai Külügyi Szolgálat és a Koreai Köztársaság külügyminisztériumának egy-egy képviselője közösen gyakorolja a vegyes bizottság titkári tisztségét. Valamennyi, a vegyes bizottság elnökéhez címzett, illetve általa tett közleményt meg kell küldeni a titkároknak. A vegyes bizottság elnökének címzett, illetve az általa kezdeményezett levelezés bármilyen írásbeli eszköz útján folytatható, beleértve az elektronikus leveleket is.
            
            
               6. cikk
            
            
               Az ülések napirendje
            
            
               (1)Az elnök minden ülésre ideiglenes napirendet készít. Az ideiglenes napirendet és a vonatkozó dokumentumokat az ülés kezdete előtt legkésőbb 15 nappal eljuttatják a másik félhez. 
            
            
               (2)Az ideiglenes napirend tartalmazza azokat a pontokat, amelyeket az elnök az ülés kezdete előtt legkésőbb 21 nappal megkapott. 
            
            
               (3)A vegyes bizottság minden ülés elején elfogadja a napirendet. Amennyiben arról a felek megállapodnak, az ideiglenes napirenden nem szereplő pontot is felvehetnek a napirendre.
            
            
               (4)Az elnök a felekkel egyetértésben az adott ügy sajátosságaira való tekintettel lerövidítheti az (1) bekezdésben említett határidőket.
            
            
               7. cikk
            
            
               Jegyzőkönyv
            
            
               (1)A két titkár általában az ülés időpontját követő 30 naptári napon belül közösen elkészíti az ülés jegyzőkönyvtervezetét. A jegyzőkönyvtervezet a vegyes bizottságban elfogadott következtetések elnök általi összefoglalásán alapul. 
            
            
               (2)Az ülés időpontját követő 45 napon belül vagy a felek által közösen kitűzött határidőn belül mindkét fél jóváhagyja a jegyzőkönyvet. A jegyzőkönyvtervezet elfogadását követően az elnök és a titkárok a jegyzőkönyv tervezetének két eredeti példányát aláírásukkal látják el. A felek megkapják a jegyzőkönyvtervezet egy-egy eredeti példányát. 
            
            
               8. cikk
            
            
               Határozathozatal
            
            
               (1)A vegyes bizottság által elfogadott határozatok vagy ajánlások címe „Határozat” vagy „Ajánlás”, amelyet sorszám, az elfogadás dátuma, valamint a tárgy megjelölése követ. Mindegyik határozat rendelkezik a hatálybalépésének időpontjáról. A vegyes bizottság határozatait és ajánlásait a felek közös megegyezéssel fogadják el.
            
            
               (2)A vegyes bizottság írásbeli eljárás útján is hozhat határozatokat és tehet ajánlásokat, amennyiben a két fél megegyezik erről. A felek kölcsönös egyetértése mellett határidő állapítható meg az írásbeli eljárás lezárására, ameddig a vegyes bizottság elnöke – amennyiben semelyik fél nem emel ez ellen kifogást – nyilatkozatot tehet arról, hogy a felek közös megállapodásra jutottak.
            
            
               (3)A vegyes bizottság által elfogadott határozatokat és ajánlásokat a vegyes bizottság elnökei két hiteles példány aláírásával hitelesítik. 
            
            
               (4)A felek dönthetnek arról, hogy saját hivatalos lapjukban közzéteszik a vegyes bizottság által elfogadott határozatokat és ajánlásokat.
            
            
               9. cikk
            
         
         
            
               Levelezés
            
            
               (1)A vegyes bizottsághoz címzett levelezést a felek valamelyike részéről a titkári feladatokat ellátó tisztviselőnek kell címezni, aki tájékoztatja erről a másik titkárt. 
            
            
               (2)A vegyes bizottságnak címzett leveleket a titkárság az elnökhöz továbbítja, és amennyiben indokolt, a jelen eljárási szabályzat 10. cikkében említett dokumentumként körözteti.
            
            
               (3)A vegyes bizottság elnökétől származó leveleket a titkárság elküldi a feleknek, és amennyiben indokolt, ezen eljárási szabályzat 10. cikkében említett dokumentumként körözteti.
            
            
               10. cikk
            
            
               Dokumentumok
            
            
               (1)Amennyiben a vegyes bizottság tanácskozásai írott dokumentumokon alapulnak, ezeket a dokumentumokat a titkárság ellátja számmal, és a tagok körében körözteti. 
            
            
               (2)Mindegyik titkár felelős azért, hogy a dokumentumokat az ő részéről a vegyes bizottságban részt vevő megfelelő tagoknak megküldje, és szisztematikusan másolatot küldjön ezekről a másik titkárnak.
            
            
               11. cikk
            
            
               Költségek
            
            
               (1)A felek mindegyike maga fedezi a vegyes bizottság ülésein való részvételével összefüggő személyzeti, utazási és tartózkodási költségeket, valamint postai és távközlési költségeit. 
            
            
               (2)Az ülések megrendezésével és a dokumentumok sokszorosításával kapcsolatos kiadásokat az ülésnek otthont adó fél viseli.
            
            
            
               12. cikk
            
            
               Az eljárási szabályzat módosítása
            
            
               A 8. cikkel összhangban az eljárási szabályzat a felek közös megegyezésével módosítható.
            
            
               13. cikk
            
            
               Szakértői munkacsoportok
            
            
               (1)A vegyes bizottság további szakértői munkacsoportokat hozhat létre, melyek feladatai ellátásában segítik.
            
            
               (2)A vegyes bizottság dönthet a meglévő szakértői munkacsoportok megszüntetéséről, illetve hatáskörük meghatározásáról vagy módosításáról, vagy további szakértői munkacsoportok létrehozásáról.
            
         
         
            
               (3)A szakértői munkacsoportok üléseiket követően jelentést tesznek a vegyes bizottságnak. 
            
            
               (4)A szakértői munkacsoportok nem rendelkeznek döntéshozói jogkörrel, de ajánlásokat terjeszthetnek a vegyes bizottság elé.
            
            
               2. MELLÉKLET
            
            
               AZ EU–KOREAI KÖZTÁRSASÁG VEGYES BIZOTTSÁG 2/[2016] HATÁROZATA
            
            
               (...)
            
            
               szakértői munkacsoportok létrehozásáról
            
            
               és azok hatáskörének elfogadásáról
            
            
            
               AZ EU–KORAI KÖZTÁRSASÁG VEGYES BIZOTTSÁG
            
            
               tekintettel az egyrészről az Európai Unió és tagállamai, másrészről a Koreai Köztársaság közötti keretmegállapodásra (a továbbiakban: a megállapodás), és különösen annak 44. cikkére, valamint a vegyes bizottság eljárási szabályzatának 13. cikkére,
            
            
               mivel:
            
            
                (1)Annak érdekében, hogy a megállapodás alkalmazási körébe tartozó kulcsfontosságú területeken lehetővé váljon a szakértői szintű eszmecsere, szakértői munkacsoportokat kell felállítani. A felek további megállapodásával mind a szakértői munkacsoportok jegyzéke, mind pedig az egyes szakértői munkacsoportok hatásköre módosítható.
            
            
               (2)A vegyes bizottság – eljárási szabályzatának 13. cikke szerint – további szakértői munkacsoportokat hozhat létre, melyek segítik feladatai ellátásában, 
            
            
            
               ELFOGADTA EZT A HATÁROZATOT:
            
            
            
               Egyetlen cikk
            
            
            
               Ezennel létrejönnek az A. mellékletben felsorolt szakértői munkacsoportok. A szakértői munkacsoportok hatásköre a B. mellékletben kerül meghatározásra. 
            
            
         
         
            
               Kelt …, -án/-én.
            
            
            
               az EU–Koreai Köztársaság vegyes bizottság részéről
            
            
            
               az elnök
            
            
               
            
               A. melléklet 
            
            
               EU–Koreai Köztársaság vegyes bizottság
            
            
               Szakértői munkacsoportok
            
            
            
               (1)az energiaüggyel, a környezetvédelemmel és az éghajlatváltozással foglalkozó szakértői munkacsoport;
            
            
               (2)a terrorizmus elleni küzdelemmel foglalkozó szakértői munkacsoport.
            
            
            
            
               B. melléklet
            
            
               Hatáskör
               az egyrészről az Európai Unió és tagállamai, másrészről a Koreai Köztársaság közötti keretmegállapodás alapján létrehozott szakértői munkacsoportok hatásköre
            
            
            
               1. cikk
            
            
               Az egyes szakértői munkacsoportok üléseiken foglalkozhatnak a megállapodás végrehajtásával, a megállapodás alkalmazási körébe tartozó területeken.
            
            
               A szakértői munkacsoportok megvitathatják a kétoldalú együttműködés vonatkozó területeivel kapcsolatos témákat vagy konkrét projekteket is.
            
         
         
            
               Bármelyik fél kérésére egyedi kérdéseket is fel lehet vetni.
            
            
               2. cikk
            
            
               A szakértői munkacsoportok a vegyes bizottság felügyelete alatt működnek. A szakértői munkacsoportok minden ülés után, az ülést követő 30 naptári napon belül jelentést tesznek és továbbítják az ülés jegyzőkönyvét, valamint következtetéseiket a vegyes bizottság elnökének.
            
            
               3. cikk
            
            
               A szakértői munkacsoportok a felek képviselőiből állnak.
            
            
               A felek egyetértésével a szakértői munkacsoportok üléseikre szakértőket hívhatnak meg és meghallgathatják őket a szakértői munkacsoport ülése napirendjének konkrét pontjai tekintetében.
            
            
               4. cikk
            
            
               A szakértői munkacsoportok elnökségét a felek felváltva látják el a vegyes bizottság felváltva ellátott elnökségére vonatkozó szabályoknak megfelelően. 
            
            
               5. cikk
            
            
               Az Európai Külügyi Szolgálat és a Koreai Köztársaság külügyminisztériumának egy-egy képviselője közösen gyakorolja a szakértői munkacsoportok titkári tisztségét. A szakértői munkacsoportokat érintő valamennyi közleményt a két titkárhoz kell eljuttatni.
            
            
               6. cikk
            
            
               A szakértői munkacsoportok a felek megállapodása szerint és valamelyik fél írásos kérelmére szükség esetén bármilyen ügyben összehívhatók. A szakértői munkacsoport minden ülését a felek közötti megállapodás szerinti időben és helyen tartják.
            
            
               Az egyik félnek a szakértői munkacsoport ülésének összehívására irányuló kérelmére a másik fél állandó titkára a kérelem kézhezvételétől számított 15 munkanapon belül válaszol.
            
            
               Különösen sürgős esetben a két fél egyetértésével a szakértői munkacsoport összehívására rövidebb időn belül is sor kerülhet.
            
            
               Az elnököt minden egyes ülést megelőzően tájékoztatni kell a két fél küldöttségének tervezett összetételéről.
            
            
               A szakértői munkacsoport üléseit a két titkár együttesen hívja össze.
            
            
               7. cikk
            
            
               A napirendre felvenni kívánt pontokat a szakértői munkacsoport szóban forgó ülése előtt legalább 15 munkanappal kell megküldeni a titkároknak. A pontokhoz kapcsolódó bármilyen dokumentumot az ülés előtt legalább 10 munkanappal kell megküldeni a titkároknak. A titkárok az ülés előtt legalább 5 munkanappal közlik a napirendtervezetet. A napirend véglegesítésére a felek megállapodásával kerül sor. Kivételes esetekben, a felek egyetértése mellett, további pontok rövidebb időn belül is felvehetők a napirendre.
            
            
               8. cikk
            
            
               Valamennyi ülésről jegyzőkönyvet kell vezetni.
            
         
         
            
               Eltérő határozat hiányában a szakértői munkacsoportok ülései nem nyilvánosak.